- Hindi News
- No fake news
- Aaj Tak's Anchor Rohit Sardana Said Before Dying, "We Have Proved To Be Worthless And Corrupt?" Know The Truth Of The Video
फेक न्यूज एक्सपोज:आजतक के एंकर रोहित सरदाना ने मरने से पहले कहा, हम निकम्मे और भ्रष्ट साबित हो चुके हैं? जानिए वीडियो की सच्चाई
क्या हो रहा है वायरल: आजतक न्यूज चैनल के सीनियर एंकर रोहित सरदाना का 30 अप्रैल को कोरोना के चलते निधन हो गया था। अब सोशल मीडिया पर एक वीडियो हो रहा है। जिसमें एक शख्स कोरोना के चलते देश के मौजूदा हालात पर बात कर रहा है। वह बोल रहा है, हम सब किसी अदृश्य शक्ति की मदद के उम्मीद में हैं। ऐसा लगता है जैसे यहां कोई सरकार नहीं है, यहां कोई प्रधानमंत्री नहीं है, यहां कोई व्यवस्था नहीं है और सभी को अपने-अपने हाल पर छोड़ दिया गया है।
दावा किया जा रहा है कि वीडियो में दिख रहे शख्स आजतक के सीनियर एंकर दिवंगत रोहित सरदाना हैं। उन्होंने मरने से पहले ये बयान दिया था।
और सच क्या है?
- वीडियो की सच्चाई जानने के लिए हमने इससे जुड़े की-वर्ड्स गूगल पर सर्च किए। सर्च रिजल्ट में हमें ये वीडियो दो बोल नामक यूट्यूब चैनल पर मिला।
- चैनल के मुताबिक, ये वीडियो पत्रकार नवीन कुमार का है। वीडियो के टाईटल में लिखा है, मौत के मुंह से बाहर आये पत्रकार नवीन कुमार ने रोते-रोते बयान किया देश का दर्द।
- पड़ताल के दौरान हमें एमपी कांग्रेस के सोशल मीडिया अकाउंट पर भी ये वीडियो मिला। वीडियो के साथ पोस्ट में लिखा है, यह आज तक के पत्रकार नवीन हैं। कोविड-19 से पीड़ित होकर ज़िंदगी की जंग लड़ रहे हैं। इनके कहे यह शब्द जरूर सुनना चाहिए, पूरे समाज, राजनेताओं और पत्रकारिता को संदेश है।
- साफ है कि सोशल मीडिया पर वीडियो के साथ किया जा रहा दावा गलत है। वीडियो में दिख रहे शख्स आजतक के सीनियर एंकर दिवंगत रोहित सरदाना नहीं बल्कि पत्रकार नवीन कुमार हैं।
tgl_Latn eng_Latn eng_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva